DJEČJI VRTIĆ SMAJLIĆ

ULICA XIV 3a,

23 222 GALOVAC

KLASA: 003-01/23-01/08

URBROJ: 2198-20-1-23-1

**PROGRAM PREDŠKOLE**

**DJEČJEG VRTIĆA SMAJLIĆ**

Privremena ravnateljica: Ivana Škara, bacc.praesc.educ.

Galovac, rujan 2023. godine

SADRŽAJ:

[1. UVOD 2](#_Toc126917552)

[1.1. CILJ PROGRAMA PREDŠKOLE 2](#_Toc126917553)

[1.2. ZADAĆE PROGRAMA PREDŠKOLE 2](#_Toc126917554)

[1.3. STRATEGIJA DJELOVANJA 4](#_Toc126917555)

[2. USTROJSTVO PROGRAMA PREDŠKOLE 5](#_Toc126917556)

[2.1. ODGOJNA SKUPINA 5](#_Toc126917557)

[2.2. NOSITELJI PROGRAMA 5](#_Toc126917558)

[3. MATERIJALNI UVJETI 7](#_Toc126917559)

[3.1. OPREMA PROSTORA 7](#_Toc126917560)

[4. ODGOJNO – OBRAZOVNI RAD 8](#_Toc126917561)

[5. NJEGA I SKRB ZA TJELESNI RAST I ZDRAVLJE DJECE 14](#_Toc126917562)

[6. STRUČNO USAVRŠAVANJE ODGOJNIH DJELATNIKA 16](#_Toc126917563)

[7. SURADNJA S OSTALIM DRUŠTVENIM ČIMBENICIMA 18](#_Toc126917564)

[8. VREDNOVANJE PROGRAMA 18](#_Toc126917565)

[9. FINANCIRANJE PROGRAMA 19](#_Toc126917566)

[10. ZAKLJUČAK 21](#_Toc126917567)

[11. LITERATURA 22](#_Toc126917568)

# UVOD

Temeljem Zakona o predškolskom odgoju i obrazovanju (NN broj 10/97, 107/07, 94/13, 98/19, 57/22), odgoj i obrazovanje predškolske djece je u sustavu predškolskog odgoja i obrazovanja.

Prijedlogom koncepcije razvoja predškolskog odgoja (Glasnik Ministarstva prosvjete i kulture RH, broj 7/8, 1991. godine) i Programskim usmjerenjem odgoja i obrazovanja predškolske djece (Glasnik Ministarstva  prosvjete i kulture RH,  broj 7/8, 1991. godine)  predškolski odgoj i obrazovanje utemeljen je na znanstveno-humanističkom pristupu, iz čega proizlazi cilj i zadaće u stjecanju znanja, vještina i navika potrebnih za život, rad i daljnje školovanje djece. To podrazumijeva poticanje cjelovitog razvoja djeteta, prije svega, poštivanjem prava djeteta na osobnost u zadovoljavanju individualnih potreba (općih i posebnih). Pravilnik o sadržaju i trajanju programa predškole (NN 107/2014.), svojim odredbama definira sadržaj i trajanje programa, koje su uvršteni u program predškole.

Razlozi i potreba za ostvarivanjem programa predškole u dječjem vrtiću temelje se na činjenici da svako dijete ima jednako pravo na jedan od organiziranih oblika izvanobiteljskog predškolskog odgoja i obrazovanja.

Program predškole temelji se na suvremenom shvaćanju djeteta kao cjelovitog bića, kao istraživača i aktivnog stvaratelja znanja sa specifičnim potrebama i pravima.

## CILJ PROGRAMA PREDŠKOLE

Plan i program predškole ima cilj za osigurati dobrobit djeteta (osobnu, tjelesnu , obrazovnu i socijalnu) pred polazak u školu, te cjelovit razvoj, odgoj i učenje, te razvoj kompetencija predškolskog djeteta. Djeca će u programu predškole u optimalno osmišljenom okruženju razvijati svoje potencijale, te se pripremiti za što bolju prilagodbu za novu socijalnu sredinu – školu, dakle radit ćemo na podizanju opće psihofizičke spremnosti za polazak u školu. Kvalitetni stručni kadar nastojat će omogućiti djeci usvajanje novih znanja, vještina, vrijednosti i stavova, te zadovoljiti njihove potreba za sigurnošću, pripadnošću, ljubavlju, poštovanjem, samopoštovanjem i samoostvarenjem uvažavajući pritom njihove individualne razlike.

## ZADAĆE PROGRAMA PREDŠKOLE

U odnosu na dijete:

* unapređivanje tjelesnog razvoja djece za lakše podnošenje određenih fizičkih napora koje od njih škola očekuje
* razvijanje motoričkih vještina, samostalnost u higijeni, odijevanju, obuvanju, jelu
* razvoj grafomotorike
* podržavanje samostalnosti u mišljenju i djelovanju
* jačanje emocionalne stabilnosti, samo kontrole u iskazivanju emocija
* stvaranje pozitivne slike o sebi
* razvijanje socijalne kompetencije i komunikacijskih vještina s drugom djecom i odraslima
* stvaranje radnih navika kod kuće i u ustanovi - podizanje opće informiranosti djeteta - bogaćenje djetetovih iskustava novim spoznajama - razvoj intelektualnih sposobnosti - poticanje prirodne radoznalosti, otkrivanje putem iskustava i istraživanjem
* razvoj kompetencije „učiti kako učiti“
* bogaćenje djetetovog rječnika, komunikacije na materinjem jeziku, sposobnost doživljavanja literature
* razvoj monološkog i dijaloškog razgovora
* podržavanje spontanog stvaralačkog izražavanja djeteta i razvoj njegovih kreativnih potencijala
* razvoj osjetljivosti za likovne materijale, elemente i sredstva
* poticanje glazbenog sluha pjevanja
* poticanje matematičke kompetencije

U odnosu na odgojitelja i ostale djelatnike:

* pravovremena i adekvatna priprema za prijem djece
* prilagodba bazičnog programa razvojnim sposobnostima, individualnim specifičnostima i interesima djece pred polazak u školu
* brižljivo vremensko dimenzioniranje programa s obzirom na skraćeno trajanje programa predškole
* kontinuirano praćenje postignuća i napretka djece

U odnosu na roditelje:

* informiranje roditelja ostvarenjima programa i napretku djece kroz individualne i grupne sastanke, prezentiranje rada i napretka djece
* informiranje roditelja o terminima za liječničke preglede i upise u školu
* razvijanje kvalitetnih otvorenih partnerskih odnosa s roditeljima

Razvojne zadaće su temelj orijentacijskog plana za rad s djecom, a one se planiraju na temelju poznavanja osobina i psihičkih uvjeta razvoja djeteta predškolske dobi, obilježja skupine, aktualnih potreba djece u skupini, programskih usmjerenja odgoja i obrazovanja, te vlastitih znanja, vještina i sklonosti odgojitelja. Razvojne zadaće ostvaruju se pomoću planiranih i osmišljenih: - organizacijsko materijalnih uvjeta - aktivnosti, sklopova aktivnosti i sadržaja - suradnje s roditeljima i drugim suradnicima u vrtiću i van njega.

## STRATEGIJA DJELOVANJA

U poticajnom socijalnom i fizičkom okruženju, u interakciji s drugom djecom, materijalima i odgojiteljima dijete će istraživati i razvijati sve svoje razvojne potencijale, slobodno i prema svom izboru birat će aktivnosti i materijale. Program će omogućiti svakom djetetu kontinuitet u odgoju i obrazovanju oslanjajući se na individualne razlike među djecom. Tijekom provođenja programa značajno će se osiguravati suradnja kako s roditeljima tako i s ostalim društvenim čimbenicima koji su bitni za svestrani razvoj djece polaznika predškole.

# USTROJSTVO PROGRAMA PREDŠKOLE

## ODGOJNA SKUPINA

Budući da je program  predškole obavezni program odgojno-obrazovnoga rada za svu djecu u godini prije škole,  provođenje programa s djecom koja su uključena u redoviti  program vrtića je svakodnevni.

Program predškole u trajanju od 250 sati, organizira se i provodi tijekom pedagoške godine s djecom u godini prije polaska u školu, koja ne pohađaju primarni petosatni ili desetosatni vrtićki program, a biti će raspoređena u skupine ovisno o broju djece, odnosno jedna skupina do maksimalno 20 djece.

U program predškole uključivat će se djecu s teškoćama u razvoju kojoj će se omogućiti da pohađaju program predškole dvije godine prije škole, prema osobnom interesu djece i roditelja, a u skladu s individualnim potrebama i interesima djece.

Cjelokupni ustroj programa predškole prilagođen je potrebama i pravima djeteta. Područje koje obuhvaća je upisno područje Osnovne škole Galovac.

U izvedbi programa sudjelovat će odgajatelj, ravnatelj te stručni suradnik pedagog. U sklopu programa održat će se i završna priredba i prema mogućnostima organizirati će se izleti i posjete.

Vrijeme provedbe programa:

Program će se provoditi u trajanju od 250 sati, u periodu od 01.listopada do 31.svibnja. Program će se provoditi ravnomjerno i kontinuirano odnosno četiri dana u tjednu po 2 sata dnevno ili ukoliko broj djece bude do pet (5), program će se provoditi u trajanju od 150 sati, u periodu od 01.listopada do 31.svibnja. Program će se provoditi ravnomjerno i kontinuirano 5 sati tjedno, odnosno dva dana u tjednu po 2,5 sata dnevno.

## NOSITELJI PROGRAMA

Voditelji programa bit će istaknuti  odgojitelji s širom edukacijom za neposredni rad s djecom u 6. i 7. godini života s kvalifikacijom u skladu sa zakonskim propisima.

**Uloga odgojitelja:**

* priprema prostor i pomagala za provođenje planiranih sadržaja i aktivnosti,
* poticajno oblikuje materijalno i socijalno okruženje,
* upoznaje individualne potencijale djece, podržava njihovo samoinicijativu i poduzetnišvo,  motivira ih na aktivnosti, u skladu s općim i posebnim interesima i pravima djece podržava i potiče fleksibilnost odgojno-obrazovnog procesa za poticanje cjelovitog razvoja djeteta,
* djeluje kao motivator, pomagač, promatrač, organizator, pokazivači, opskrbljivač….,
* daje prioritet igri kao osnovnom obliku aktivnosti, metodi i sredstvu rada,
* uspostavlja primjerene socijalno-emocionalne veze i odnose (dijete– odgojiteljica, dijete – dijete-odrasli- šira socijalna zajednica…),
* prati, evaluira, dokumentira i prezentira ostvarene rezultate,
* njeguje partnerski odnos s roditeljima,
* radi na sebi,
* surađuje sa stručnjacima i stručnim suradnicima,
* surađuje sa širom socijalnom zajednicom.

# MATERIJALNI UVJETI

## OPREMA PROSTORA

Posebna pozornost usmjeravat će se na stvaranje optimalnih uvjeta rada koji, prije svega, podrazumijevaju optimalni broj djece u skupini, primjerenu opremu, igračke, didaktička sredstva i pomagala za provođenje programa, što podrazumijeva poticajno oblikovanje prostora i stručno-kompetentnu edukaciju odgojitelja.

Sobu za boravak djece opremit ćemo s ciljanom  opremom za kvalitetno učenje, igru rad i različite sadržaje i vrste aktivnosti, koja će se primjereno  nadopunjavati za potrebe kvalitetnog provođenja ovoga programa.

Sredstva za izvedbu programa osigurava dječji vrtić "Smajlić'', te voditelj programa u suradnji s djecom i njihovim roditeljima. Među njih pripadaju:

* Audio-vizualna sredstva: cd-radio, televizor i dvd, panoi itd.
* Sredstva za likovno izražavanje i govorno-scensko izražavanje: slikovnice, slovarice, prigodni prozni tekstovi i stihovi, enciklopedije,  slike životnih zajednica.
* Sredstva za glazbeno izražavanje i stvaranje: neki glazbeni instrumenti, zvečke, udaraljke, bubanj, triangli, zvučne snimke pjesama, glazbenih ulomaka.
* Sredstva za istraživanje: povećala, vage, metar, barometar, magneti, školjke, kamenčići i dr.
* Razni materijali: razni nestrukturirani materijali, otpadna  ambalaža, platno, odjeća itd.

# ODGOJNO – OBRAZOVNI RAD

Cjeloviti odgojno-obrazovni proces u  neposrednom radu s djecom u godini prije škole  
provodit ćemo fleksibilno, u partnerstvu vrtića s roditeljima i širom zajednicom, osiguravanjem kontinuiteta u odgoju i obrazovanju, te osigurati otvorenost za kontinuirano učenje i spremnost na unapređivanje prakse.

U skladu s vrtićkim kurikulumom, u ovome programu  promicat ćemo planiranje i provođenje cjelovitog odgojno-obrazovnog procesa utemeljenog na vrijednostima koje bi iz perspektive povijesti, kulture, suvremenih događanja i projekcije budućnosti težile unapređivanju intelektualnog, društvenog, moralnog i duhovnog razvoj djece kroz: znanje,  humanizam i toleranciju,   identitet,  odgovornost,  autonomiju i kreativnost.

U programu predškole želimo da dijete za sebe stječe osobnu i emocionalnu dobrobit, obrazovnu dobrobit  i socijalnu dobrobit.

Osobna, emocionalna i tjelesna dobrobit

Odnosi se na subjektivan osjećaj; biti zdrav, zadovoljan i osjećati se dobro, uključuje:

* razvoj motoričkih vještina
* usvajanje higijenskih, prehrambenih i pokretnih navika kao preduvjeta zdravlja
* uživanje u različitim interakcijama i aktivnostima
* otvorenost djeteta prema svijetu oko sebe i prema novim iskustvima
* smirenost (odsutnost osjećaja ugroženosti, nemira, zabrinutosti)
* samoprihvaćanje djeteta (nepotiskivanje emocija, prihvaćanje sebe)
* samopoštovanje i samosvijest djeteta
* sposobnost privremene odgode zadovoljavanja svojih potreba
* razvoj identiteta djeteta (osobnog i socijalnog)
* spremnost djeteta na donošenje odluka koje se odnose na njegove aktivnosti
* razvoj samostalnosti mišljenja i djelovanja
* procjenjivanje mogućih posljedica svojih akcija tj. razmatranje načina njihova ostvarenja
* inicijativnost i inovativnost djeteta
* samoiniciranje i samoorganiziranje vlastitih aktivnosti
* promišljanje i samoprocjena vlastitih aktivnosti i postignuća.

***Obrazovna dobrobit***

Odnosi se na uspješno funkcioniranje i razvijanje osobnih potencijala (spoznajnih, umjetničkih, motoričkih...), a uključuje:

* radoznalost i inicijativnost djeteta
* kreativnost, stvaralački potencijal djeteta
* percepciju sebe kao osobe koja može i voli učiti
* otkrivanje radosti i korisnosti učenja
* propitivanje vlastitih ideja i teorija (metakognitivne sposobnosti djeteta)
* stvaranje i zastupanje novih ideja
* argumentirano iznošenje vlastitih načina razmišljanja
* identifikaciju različitih izvora učenja i njihovu raznovrsnu primjenu
* idejnu izradu i vođenje projekata (djetetovih i onih potaknutih od odgojitelja)
* visoku uključenost djeteta u odgojno-obrazovne aktivnosti
* osvještavanje procesa vlastitog učenja, upravljanja njime i postupno preuzimanje odgovornosti za taj proces
* samoprocjenu djeteta u području učenja.

***Socijalna dobrobit***

Odnosi se na uspješno interpersonalno (socijalno) funkcioniranje i razvijanje socijalnih kompetencija **,** auključuje:

* razumijevanje i prihvaćanje drugih i njihovih različitosti (proizašlih iz vjerskih, rasnih, nacionalnih, kulturoloških i drugih različitosti ili posebnih potreba)
* usklađenost s obrascima, pravilima, normama i zahtjevima socijalne grupe/zajednice
* uspostavljanje, razvijanje i održavanje kvalitetnih odnosa djeteta s drugom djecom i odraslima
* aktivno sudjelovanje, pregovaranje i konstruktivno rješavanje konfliktnih situacija
* zajedničko (usklađeno) djelovanje djeteta s drugima (djecom i odraslima)
* etičnost, solidarnost i tolerancija djeteta u komunikaciji s drugima
* mogućnost prilagodbe djeteta novim, promjenjivim situacijama i okolnostima (fleksibilnost i adaptabilnost)
* percepciju sebe kao važnog dijela zajednice/okruženja
* osjećaj prihvaćenosti i pripadanja
* percepciju sebe kao člana zajednice koji ima priliku i mogućnosti pružanja doprinosa zajednici
* odgovorno ponašanje djeteta prema sebi i drugima

Prema Pravilniku o sadržaju i trajanju programa predškole, temeljna zadaća programa je razvijanje i unaprjeđivanje tjelesnih, emocionalnih, socijalnih i spoznajnih potencijala djeteta, te poticanje komunikacijskih vještina potrebnih za nove oblike učenja.

Kompetencije koje dijete u godini dana prije polaska u osnovnu školu treba steći i/ili unaprijediti odnose se na komunikaciju na materinskom jeziku, matematičke kompetencije i osnovne kompetencije u prirodoslovlju i tehnologiji, digitalne kompetencije, učiti kako učiti, socijalne i građanske kompetencije, inicijativnost i poduzetništvo, kulturnu svijest i izražavanje, te motoričke kompetencije primjerene dobi. Navedeno će se realizirati kroz tri područja kompetencijskih dimenzija:

* temeljna znanja,
* vještine i sposobnosti, te
* vrijednosti i stavovi.

Unutar svakog područja nastojat će se povezati pedagoške i psihološke dimenzije odgojno-obrazovnog procesa i tako kreirati uvjeti za ostvarivanje sadržaja i aktivnosti neposrednog odgojno-obrazovnog rada.

Područja unutar kojih dijete stječe i razvija svoje kompetencije i vještine kroz program predškole su:

***a) Ja – slika o sebi:***

* poticanje samostalnosti djece (aktivna briga o sebi, samozbrinjavanje, njegovanje i usvajanje kulturno-higijenskih navika, pozitivni i odgovorni odnos prema osobnim stvarima, kultura uzimanja obroka, usvajanje radnih navika)
* poticanje prirodnih oblika kretanja za poboljšavanje motoričke i funkcionalne sposobnosti (koordinacija, fleksibilnost, ravnoteža, agilnost, preciznost, snaga, brzina, izdržljivost) kroz elementarne igre i druge oblike tjelesne aktivnosti
* stvaranje uvjeta za razvoj samopouzdanja djeteta uočavanjem i stavljanjem naglaska na njegove jake strane
* poticanje razvoja grafomotorike (pravilan hvat olovke, orijentacija na papiru, glasovna percepcija i distinkcija, koncentracija pažnje sukladno razvojnim sposobnostima i individualnim razlikama djece i njihovim interesima)
* prepoznavanje individualnih stilova i strategija učenja djece, stvaranje uvjeta za osobne, autentične doživljaje i iskustva o sebi, drugima i svijetu

***b) Ja i drugi (obitelj, druga djeca, uža društvena zajednica, vrtić i lokalna zajednica):***

* savladavanje djece osnovnim podacima o sebi i obitelji (imena roditelja, rodbinski odnosi, mjesto stanovanja i ostali podaci važni za dijete)
* razumijevanje osnovnih prometnih pravila i razvijanje vještina snalaženja u prometu
* upoznavanje s obližnjom osnovnom školom, pojmom učitelja i razreda
* građenje zajedništva i bliskosti kroz zajedničko obilježavanje važnih osobnih datuma i događanja u obitelji i vrtiću
* poticanje upotrebe govora u opisivanju, pričanju, prepričavanju, objašnjavanju doživljenog ili željenog
* komuniciranje poticanje pravilnog i gramatički ispravnog književnog govora, bogaćenje dječjeg rječnika i strukture rečenice na talijanskom jeziku
* razvijanje vještina verbalnog uobličavanja stvaralačkog iskaza ( zamišljeno, izmaštano)
* stvaranje uvjeta za različite oblike izražavanje djece (govorno, glazbeno, likovno, scensko)
* upoznavanje s osnovnim dječjim pravima i načinima ostvarivanja u konkretnim životnim situacijama
* razvijanje odgovornosti i poštivanja dužnosti u skladu s dobi
* razvijanje prosocijalnih vještina (poticanje verbalnog izražavanja vlastitih potreba, osjećaja, mišljenja i stavova, asertivno komuniciranje, uvažavanje drugoga, tolerancija, poštivanje zajedničkih pravila, nenasilno rješavanje konflikata, suradnja)

***c) Svijet oko mene (prirodno i šire društveno okružje, kulturna baština, održivi razvoj)***

* poticanje sposobnosti za uočavanje veza i odnosa među stvarima i pojavama: prirodne pojave, društvena zbivanja, fizičke pojave, predmeti
* stvaranje uvjeta za razvijanje osnovnih (prepoznavanje i imenovanje) i viših misaonih procesa: klasifikacija, uspoređivanje, povezivanje, uočavanje uzročno-posljedičnih odnosa, otkrivanje i istraživanje zakonitosti
* njegovanje doživljaja umjetničkih djela (glazbenih, likovnih, scenskih, književnih i dr.)
* upoznavanje djece s korištenjem novih prostora u vrtiću i izvan njega
* poticanje i organiziranje boravaka i kretanja u prirodi
* razvijanje pozitivnog i odgovornog odnosa prema prirodi i okruženju, briga za okoliš, njegovanje ekološke svijesti
* -prepoznavanje mogućih opasnosti za zdravlje djece u različitim situacijama: na ulici, vrtiću i roditeljskom domu
* poticanje usvajanja zdravog načina života i ispravnih higijenskih navika tijela i zubi
* poticanje prepoznavanja i njegovanja vrijednosti održivog razvoja kroz razvijanje ekološke svijesti; recikliranje, uzgoj biljaka, korištenje materijala koje je moguće ponovo ili drugačije upotrijebiti
* istraživanje i manipuliranje novim materijalima te korištenje istih na različite načine

Učenje predškolskog djeteta koje se odvija kroz igru u osmišljenom prostorno- materijalnom kontekstu,  kvalitativno utječe na cjelokupan tjelesni, intelektualni, psihofizički, emocionalni, moralni i duhovni razvoj djeteta.

Prilikom planiranja odgojno obrazovnog rada trebaju biti zastupljene ove aktivnosti: - životno praktične i radne aktivnosti - razne igre - druženje i društveno zabavne aktivnosti - umjetničke aktivnosti - aktivnosti raznovrsnog izražavanja i stvaranja - istraživačko – spoznajne aktivnosti - specifične aktivnosti s kretanjem. Odgojno-obrazovne aktivnosti temelje se na istraživanju, otkrivanju, promišljanju, rješavanju problema i interakciji djece s djecom i djece i odraslih, pri čemu se  koriste različiti izvori učenja. Iako prethodi kretanju u prvi razred osnovnog obrazovanja,  program predškole ne sadrži elemente akademizacije („školifikacije“) odgojno- obrazovnog procesa; ne planiraju se strogo strukturirani sadržaji, već se promišljaju i planiraju  uvjeti koji omogućavaju bogatstvo različitih iskustava i spontano, situacijsko učenje potaknuto igrom- jer je igra osnovni medij učenja.

Hrabri se dječje propitivanje stvari iz različitih perspektiva, potiče samostalno razmišljanje, djelovanje, te suradničko rješavanje problema. Tako djeca imaju priliku razvijati svoje socijalne vještine i učiti o važnosti odnosa s drugima (djecom i odraslima) što je vrlo važno pri prijelazu iz vrtića u osnovnu školu.

Jedna od temeljnih zadaća programa je osiguravanje dobrobiti svakog djeteta, te  u svakodnevnom pedagoškom radu uočiti i omogućiti zadovoljavanje djetetovih potreba. **Potreba za sigurnošću** kao temeljna psihološka potreba osigurava se kroz odgojno- obrazovno planiranje i programiranje koje unosi elemente stalnosti i strukture, te osigurava predvidljivost događaja u bližoj ili daljnjoj budućnosti (vrijeme obroka, vrijeme za mirne aktivnosti).

**Potreba za pripadanjem i ljubavlju** osigurava se kroz građenje toplih i srdačnih odnosa u svakodnevnoj komunikaciji, te kroz promišljanje sadržaja odgojno- obrazovnog rada i prostornog konteksta u službi ojačavanja bliskosti i povjerenja među svim sudionicima pedagoškog procesa (obiteljski kutak, osobne stvari).

Dijete sliku o sebi stvara temeljem informacija i reakcija koje dobiva iz svoje okoline, stoga se u prvi plan stavljaju djetetove jake strane, čime omogućavamo zadovoljavanje njegove **potrebe za poštovanjem i samopoštovanjem**(pozitivno potkrepljivanje).

Krajnji cilj odgojno- obrazovnog djelovanja je izgraditi čvrsti temelj za cjelovit osobni razvoj djeteta i stvoriti preduvjete za**samoostvarenost** koja je trajni motivator za cjeloživotno učenje i rad na vlastitom unaprjeđivanju i u zreloj dobi.

Program predškole je humanističko- razvojnog usmjerenja što znači da polazi od ideje humanizma, te djetetove dinamične i jedinstvene osobnosti u stalnoj interakciji s prostornim i društvenim kontekstom i kao takav u službi je cjelovitog rasta i razvoja djeteta. Odgoj predškolske djece treba imati osobine dobrog obiteljskog odgoja: ostvarivati i razvijati prisnost, pozitivnu emocionalnu klimu, slobodnu komunikaciju. S obzirom na to da je svako dijete član neke obitelji, dio njenih osobitosti ciljano se ugrađuje u djetetovu vrtićku svakodnevicu te se tako podiže i kvaliteta djetetovog boravka u vrtiću i njegovog obiteljskog života.

**PEDAGOŠKA DOKUMENTACIJA**

Kvalitetnom provođenju programa predškole prethodi timsko planiranje, sustavno praćenje, vrednovanje i dokumentiranje koji su u skladu sa zakonskim propisima i preporukama dobre prakse. Pedagoška dokumentacija vodi se temeljem Pravilnika o obrascima i sadržaju pedagoške dokumentacije i evidencije o djeci u dječjem vrtiću i sadrži:

* Knjigu pedagoške dokumentacije odgojne skupine
* Imenik djece
* Evidenciju prisutnosti djece
* Program stručnog usavršavanja odgojitelja

Radi podrobnijeg praćenja načina na koji se dijete razvija i uči, vodi se dokumentacija kojom se prate ishodi učenja, razina usvojenih kompetencija, primjerenost oblikovanja kurikuluma, kvaliteta partnerstva s roditeljima i učinkovitost suradnje sa širom socijalnom zajednicom. U praćenje, procjenjivanje i planiranje odgojno-obrazovnog rada uključena su djeca, obitelji i članovi stručne službe. Taj proces je fleksibilan jer se prilikom planiranja sljedećih koraka u radu u obzir uzima djetetov napredak u razvoju, no i situacije koje ga okružuju, što odgojitelji kontinuirano dokumentiraju prikupljajući i bilježeći sva saznanja.

Oblici dokumentiranja su:

* dokumentiranje aktivnosti djece izradom individualnih i grupnih portfolija
* individualni i zajednički uradci djece
* transkripti, audio i video – zapisi verbalnih iskaza i izričaja djece, te njihovih samorefleksija
* foto i video snimke
* plakati i panoi
* dječja kreativna ostvarenja i simboličke reprezentacije misli
* vrednovanje programa od strane djece i roditelja
* narativni oblici (bilješke odgojitelja i drugih stručnih djelatnika djece, za djecu, roditelje, sustručnjake; izložbe i prezentacije)
* dokumentiranje aktivnosti odgojitelja (samorefleksije i zajedničke refleksije odgojitelja.

# NJEGA I SKRB ZA TJELESNI RAST I ZDRAVLJE DJECE

Njega i skrb za tjelesni rast i zdravlje djece obuhvaća planiranje i praćenje očuvanja zdravlja djeteta, kontrolu kvalitete prehrane, te zadovoljavanje higijenskih uvjeta. Mjere zdravstvene zaštite djece u Dječjem vrtiću Gardelin provode se u skladu s Programom zdravstvene zaštite, higijene i pravilne prehrane djece u dječjem vrtiću, a obuhvaćaju:

* zdravstveni pregled djeteta nakon izostanka iz dječjeg vrtića zbog bolesti,
* praćenje epidemiološke situacije,
* protuepidemijske mjere u slučaju zaraznih bolesti,
* sigurnosno- zaštitni program,
* održavanje odgovarajuće higijene prostora,
* zdravstveni odgoj djece, odgojitelja i roditelja.

Pri upisu djeteta sa zdravstvenim poteškoćama potreban je individualni pristup i dogovor stručnog tima, odgojitelja i roditelja.

Roditelji su obvezni po završetku bolovanja djeteta donijeti liječničku potvrdu. Zdravstvena voditeljica u suradnji s odgojiteljima prati pobol djece, a u slučaju pojave epidemije prati situaciju te kontaktira s roditeljima, liječnikom djeteta i epidemiološkom službom Zadarske županije.

U slučaju grupiranja po pojedinim bolestima zdravstvena voditeljica dječjeg vrtića izvještava nadležnu higijensko-epidemiološku službu i prema preporukama provodi protuepidemijske mjere.

Za vrijeme boravka djece u Ustanovi zdravstvena voditeljica u suradnji s odgojiteljima i roditeljima brine o zdravstvenom odgoju djece koji obuhvaća: osobnu higijenu (pranje ruku, tijela i zubi), postupke odgojitelja u slučaju bolesnog i povrijeđenog djeteta, te izradu različitih tematskih edukativnih letaka, brošura i plakata za roditelje. Na početku i na kraju rada predškole provode se antropološka mjerenja i utvrđuje postoje li odstupanja u rastu.

Na održavanju čistoće i urednosti unutarnjeg i vanjskog prostora dječjeg vrtića kojeg koriste djeca predškole radi spremačica. Dječji vrtić Gardelin osigurava dovoljnu količinu sredstava za osobnu higijenu djece i osoblja (tekući sapun, papirnati ručnici, toaletni papiri), dezinfekcijska sredstva, te sredstva za higijenu prostora. Provođenje higijenskih mjera i plan dezinfekcije sastavni su dio Sigurnosno zaštitnih programa Ustanove.

Odgojitelji predškole planiraju i realiziraju izlaske iz Ustanove ( izlete i posjete) u skladu sa Sigurnosno zaštitnim programima Ustanove, a u suradnji sa zdravstvenim voditeljom pripremaju materijal za prvu pomoć koji osigurava dječji vrtić.

Zdravstvena dokumentacija koju vodi zdravstveni voditelj na razini ustanove:

* + individualni zdravstveni karton,
  + evidencija procijepljenosti,
  + tabele antropoloških mjerenja,
  + evidencija povreda,
  + evidencija sanitarnog nadzora.

# STRUČNO USAVRŠAVANJE ODGOJNIH DJELATNIKA

CILJ: Podizanje razine kompetentnosti stručnih djelatnika u primjeni stručnog znanja i oblika rada s djecom i u radu s roditeljima.

Za odgojitelje u programu predškole predviđa se stručno usavršavanje temeljem Godišnjeg plana i programa rada Dječjeg vrtića Smajlić. Stručno usavršavanje provodit će se kroz sljedeće oblike stručnog usavršavanja:

* individualno stručno usavršavanje
* kontinuirano praćenje stručne literature i časopisa
* seminari,edukacije,radionice
* skupno stručno usavršavanje
* stručni skupovi i radionice na razini predškolske ustanove (stručni aktivi, odgojiteljska vijeća, timski sastanci,radni dogovori,itd.)
* usavršavanje izvan ustanove (odvijat će se u organizaciji Ministarstva znanosti i obrazovanja i Agencije za odgoj i obrazovanje a prema katalogu stručnih skupova, odvijat će se u suradnji s ostalim ustanovama koji promiču rad i nova znanstvena dostignuća iz područja predškolskog odgoja)

Građenje partnerstva  obitelji i vrtića važan  je preduvjet optimalnog razvoja i odgoja djeteta u institucionalnom kontekstu. Polaskom djeteta u predškolu roditelji i odgojitelji  postaju suradnici na zajedničkom zadatku skrbi, njege, odgoja i obrazovanja djeteta u njegovoj godini prije polaska u školu.

Osobit trud se ulaže u stvaranje osobno i socijalno potkrepljujućih situacija koje omogućavaju aktivnu i ravnopravnu komunikaciju i interakciju odgojitelja i roditelja, što je vidljivo kroz planirane oblike suradnje:

* + roditeljski sastanci
  + individualni razgovori (savjetovanje i educiranje roditelja o razvojnim karakteristikama djeteta)
  + svakodnevni kontakt – prilikom preuzimanja i predavanja djeteta
  + anketa – prema potrebi tijekom godine
  + centra za roditelje – prenošenje informacija pismenim putem roditeljima tijekom cijele godine, uz redovno osvježivanje istih, obavijestima informativnog karaktera i sl.
  + pisana komunikacija: edukativni letci i brošure, evaluacijski upitnici, ankete, kutija primjedbi, web stranica DV Smajlić
  + suradnja roditelja u aktivnostima važnima za ostvarivanje neposrednog odgojno-obrazovnog rada: akcije prikupljanja ili izrade didaktičkog materijala, sudjelovanje u prikupljanju prirodnih i neoblikovanih materijala, aktivno sudjelovanje u ostvarivanju različitih aktivnosti s djecom (boravak u vrijeme prilagodbe, sudjelovanje u dječjim projektima, zajedničkim radionicama ususret blagdanima ili manifestacijama, pratnja djeci u posjeti i izletu)
  + sudjelovanja u neposrednom radu vrtića tijekom godine ( upoznavanje djece s raznim profesijama roditelja)
  + uključivanjem u sportske i svečane manifestacije tijekom godine

# SURADNJA S OSTALIM DRUŠTVENIM ČIMBENICIMA

Promicanje i građenje suradnje s vanjskim ustanovama i društvenim čimbenicima iz neposrednog vrtićkog okruženja kroz program predškole planira se s ciljem unaprjeđivanja odgojno-obrazovnog rada, podizanja kvalitete i unošenja raznovrsnosti u život djeteta u vrtićkom okruženju. Takav oblik rada doprinosi obogaćivanju sadržaja programa, a povezivanje vrtića i okruženja dodatna je podrška cjelokupnoj realizaciji programa.

U programu predškole planirana je suradnja s:

* + Općinom Galovac – putem rada Upravnog vijeća dječjeg vrtića, povodom raznih blagdana i svečanosti, osiguranje sredstava za rad dječjeg vrtića.
  + Župnim uredom - prilikom blagdanskih proslava
  + O.Š. “Galovac“ **–**posjete školi, upoznavanje s učiteljima, korištenje prostora škole za realizaciju Programa predškole, suradnja s dramskom grupom
  + putujućim dječjim kazalištima - prema ponudama tijekom godine
  + Kazalištem lutaka “Zadar”
  + Narodnim muzejom Zadar
  + Zavodom za javno zdravstvo Zadar
  + Policijskom postajom Zadar i Državnom upravom za zaštitu u spašavanje prezentirati će svoj rad i uputiti djecu u opasnosti i ponašanje u prometu te prilikom požara, poplave, potresa i drugih opasnih situacija
  + Dječji vrtići na području Zadarske županije – stručna podrška i razmjena iskustava, sportska i kulturna druženja djece i odraslih
  + Bibliobus
  + Hrvatska pošta, banka, –posjete, upoznavanje sa zanimanjima

25 sati od ukupnih 250 sati provedbe programa predškole organizirat će se izvan vrtićke aktivnosti djece a to su: posjeti kazalištu lutaka, kinu, muzejima grada Zadra, izletima, organiziranim posjetima raznim ustanovama, obrtima koje će biti u funkciji obogaćivanja dječjih spoznaja o životu i radu ljudi, itd.

# VREDNOVANJE PROGRAMA

Vrednovanje kvalitete provođenja programa predškole realizirat će se kroz vanjsko i unutarnje vrednovanje, odnosno samovrednovanje

Odgovornost za kvalitetu rada i procesa rada uz odgojitelja u programu predškole snosi ravnatelj i stručna služba vrtića koji prate provedbu bitnih zadaća i razvojnog plana Ustanove. Zajedničkim djelovanjem će pridonositi što boljem funkcioniranju programa, ocjenjivanju postignutog te povezivanju obiteljskog odgoja i ostalih vanjskih čimbenika odgoja i obrazovanja. Praćenje djeteta počinje dobivanjem prvih informacija od roditelja na početku pedagoške godine. Tijekom izvedbe programa odgajatelj će, zajedno sa stručnim timom pratiti i procjenjivati svoju metodičku kreativnost, primjenjivanje suvremenih oblika i metoda rada  u odgojno-obrazovnom procesu.Voditi će i pedagošku dokumentaciju (imenik djece, tromjesečne, tjedne i dnevne planove, te svakodnevna zapažanja o aktivnostima djece) te će voditi bilješke o djeci (razvojne mape djece) te tako dobiti uvid o tome u čemu se neko dijete pokazalo uspješnim, te obavijestiti i roditelje o svojim zapažanjima. Odgojiteljica će i sama na kraju svakog tromjesečja valorizirati i vrednovati svoj rad, a ravnateljica će na kraju godine uz njenu pomoć sastaviti Izvješće o radu. Kvalitetnim samovrednovanjem svih sudionika odgojno-obrazovnog procesa moguće će program predškole neprestano mijenjati nabolje.

U programu će se vrednovati prostorno- materijalni kontekst, zdravstveno-higijenski uvjeti rada i sigurnost, kurikulum predškole, suradnja i partnerstvo vrtića i obitelji, te vrtića i lokalne zajednice te će se procijeniti kvaliteta rada odgojitelja i ostalih sudionika o provedbi programa

Po potrebi program mogu nadzirati, pratiti i vrednovati druge vanjske ustanove poput inspekcija, agencije za odgoj i obrazovanje i dr. U vrednovanju mogu sudjelovati i roditelji putem anketa i upitnika, te kroz svakodnevnu komunikaciju s odgojiteljem

Kako bi ostvarili kvalitetnu odgojno-obrazovnu praksu i kurikulum koji se iz nje generira, potrebno je da su odgajatelji i drugi stručni suradnici u vrtiću refleksivni praktičari, da stalno promišljaju, propituju, istražuju vlastita uvjerenja, iskustva, praksu i budu primjeren model djeci kako bi se osposobila za samounapređivanje (samoregulaciju vlastitog ponašanja) svojih postignuća i izgradnju kvalitetnih odnosa s vršnjacima i ostalima u ustanovi i izvan nje.

# FINANCIRANJE PROGRAMA

Sredstva za realizaciju programa predškole za djecu u godini dana prije polaska u osnovnu školu osigurava jedinica lokalne samouprave – osnivač Općina Galovac, Ministarstvo znanosti i obrazovanja. Ovaj program je besplatan za roditelje djece polaznike programa. Program predškole integriran u redoviti 10-satni predškolski program Ustanove financira Osnivač, a dijelom je sufinanciran i od strane roditelja- korisnika usluga vrtića.

Predviđeni troškovi programa obuhvaćaju:

* nabavu i održavanje sredstava i pomagala za rad
* nabavu likovnog i didaktičkog potrošnog materijala, te didaktičkih igara
* naknadu odgojno- obrazovnim radnicima koji provode program predškole
* nabavu stručne literature na talijanskom i hrvatskom jeziku
* naknadu troškova za individualno stručno usavršavanje
* održavanje čistoće prostora i opreme u skladu s normativima sustava HACCP
* drugi redovni i izvanredni troškovi nastali u svrhu unapređivanja i provođenja programa predškole.

# ZAKLJUČAK

Shvaćanje predškole kao početka formalnog obrazovanja pridonosi drugačijem shvaćanju djeteta kao cjelovitog bića sa svim svojim stvaralačkim i izražajnim potencijalima i aktivnog stvaratelja znanja te, jednog dana u zemlji znanja, aktivnog građanina svoje zajednice.

Istinski cilj plana i programa predškole je osiguravanje kontinuiteta odgoja i obrazovanja djece, te svakom djetetu osigurati mogućnost da se izgradi u kompetentnog i odgovornog čovjeka.

Sadržaj, programske zadaće i organizacija provedbe programa predškole moraju omogućiti zadovoljavanje svih djetetovih potreba – potreba za sigurnošću, pripadanjem, ljubavlju, samopoštovanjem i poštovanjem drugih osoba te potrebe za samoostvarenjem njegovih osobnih potencijala.

Program je izrađen u skladu s odredbama Zakona o predškolskom odgoju i obrazovanju (NN 10/97, 107/07, 94/13, 98/19, 57/22), u skladu s Programskom koncepcijom razvoja predškolsko odgoja i Programskim usmjerenjem odgoja i obrazovanja predškolske djece (Glasnik ministarstva prosvjete i kulture RH broj 7/8, 1991.), u skladu s Državnim pedagoškim standardom predškolskog odgoja i naobrazbe ( NN 63/08), u skladu s Pravilnikom o sadržaju i trajanju programa predškole (NN 107/214), te u skladu s Nacionalnim kurikulumom za rani i predškolski odgoj i obrazovanje(2014).

# LITERATURA

1. Ajduković M. Nina Pečnik: Nenasilno rješavanje sukoba, Alinea,  Zagreb, 1993.
2. Andrilović, Čudina-Obradović: Osnove opće i razvojne psihologije, psihologija odgoja i obrazovanja, Školska knjiga, Zagreb, 1994.
3. Bašić, J. i sur. Integralna metoda za odgajatelje i stručne suradnike predškolske ustanove, Alinea, Zagreb , 1994
4. Bićanić Jelena : Vježbanje životnih vještina, Alinea, Zagreb, 2001.
5. Brajša P.: Živjeti demokratski (kakav se demokrat krije u meni?), Pula, C.A.S, 2001.
6. Bredekamp, S. (1994). Kako djecu odgajati: razvojno primjerena praksa u odgoju djece od rođenja do osme godine, Educa, Zagreb, 1996.
7. Cvetković Lay Jasna , Vid Pečjak: Možeš i drukčije – priručnik s vježbama za poticanje kreativnog mišljenja, Alinea, Zagreb, 2004.
8. Čudina-Obradović: Nadarenost: razumijevanje, prepoznavanje, razvijanje, Školska knjiga, Zagreb, 1990.
9. Duran, M.:Dijete i igra. Slap, Jastrebarsko, 2000.
10. Gabelica–Šupljika Maja, Mirjana Milanović:  Blagdani djetinjstva, Školska knjiga, Zagreb, 1995.
11. Hitrec: Kako pripremiti za dijete za školu, Školska knjiga, 1991.
12. Janković J.: Sukob ili suradnja, Alineja, Zagreb, 2002.
13. Joachim Rumpf: Vikati, udarati, uništavati – kako postupati s agresivnom djecom,  Naklada Slap, Jastrebarsko, 2006.
14. Juul: Vaše kompetentno dijete; Educa, Zagreb, 1996.
15. L. Katz, McClellan : Poticanje razvoja dječje socijalne kompetencije, Educa, Zagreb, 2007.
16. Kirsten A. Hansen, RoxaneK. Kaufman: korak po korak, kurikulum za vrtiće
17. Ljubetić  M.: Važno je znati kako živjeti, Rano otkrivanje poremećaja u ponašanju predškolske djece, Zagreb, Alinea 2001.
18. Maleš Dubravka , Milanović M., Stričević I.: Živjeti i učiti prava, Odgoj za ljudska prava u sustavu predškolskog odgoja, Filozofski fakultet, Istraživačko-obrazovni centar za ljudska prava i demokratsko građanstvo, Zagreb, 2003.
19. Markočić M. i suradnici:  Igrom do škole I i II; Priručnik za voditelje igraonica koji rade s djecom iz socijalno-depriviranih sredina, Udruženje Djeca prva, Zagreb 2001.
20. Milanović M.: Pomozimo im rasti,MZOŠ,  Zagreb, 1997.
21. Miljak Arjana: Humanistički pristup teoriji i praksi predškolskog odgoja, Persona, Velika Gorica, 1996.
22. Peteh,M.: Matematika i igra u dječjem vrtiću,Alinea, Zagreb,1992
23. Slunjski, E., Kurikulum ranog odgoja, istraživanje i konstrukcija, Školska knjiga, d.d. Zagreb, 2011.
24. Slunjski: Dječji vrtić zajednica koja uči, Spektar Media, Zagreb, 2008.
25. Slunjski Edita: Stvaranje predškolskog kurikuluma u vrtiću – organizaciji koja uči, Mali profesor, Zagreb, 2006.
26. Slunjski Edita: Integrirani predškolski kurikulum – rad djece na projektima, „Mali profesor“, Zagreb, 2001
27. Stevanović Marko: Predškolska pedagogija, EDT, Rijeka, 2000.
28. Deklaracija o pravima djeteta; Ljudska prava – osnovni međunarodni dokumenti, Školska knjiga, Zagreb,1990.
29. Konvencija o pravima djeteta; Državni zavod za zaštitu obitelji, materinstva i mladeži, Zagreb, 2001.
30. Pravilnik o sadržaju i trajanju programa predškole, (NN 107/2014.)
31. Prijedlog koncepcije razvoja predškolskog odgoja (Glasnik Ministarstva  prosvjete i kulture RH, broj 7/8 1991.)
32. Program aktivnosti za sprječavanje nasilja među djecom i mladima, Vlada Republike Hrvatske, Zagreb, veljača 2004.
33. Programsko usmjerenje odgoja i obrazovanja predškolske djece (Glasnik Ministarstva  prosvjete i kulture RH, broj 7/8 1991.)
34. Strategija za izradbu i razvoj nacionalnog kurikuluma za predškolski odgoj, opće obavezno i srednjoškolsko obrazovanje, RH, Ministrastvo znanosti, obrazovanja i športa, Vijeće za nacionalni kurikulum, Zagreb, 2007.
35. Zakon o predškolskom odgoju  i obrazovanju (NN broj 10/97., 107/07., 94/13, 98/19, 57/22)
36. Upute za pisanje programa u svrhu provođenja postupka verifikacije, [www.azoo.hr](http://www.azoo.hr)